Uredba Komisije (ES) št. 2154/2003

z dne 10. decembra 2003

o začasnem dovoljenju nekaterih mikroorganizmov v krmi (Enterococcus faecium in Lactobacillus acidophilus)

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Direktivo Komisije 2003/7/ES [2], in zlasti členov 3 in 9e(1) Uredbe,

ob upoštevanju naslednjega:

(1) Direktiva 70/524/EGS zahteva, da se ne sme dati v promet noben dodatek, če ni bilo izdano dovoljenje Skupnosti.

(2) V primeru dodatkov iz dela II Priloge C k Direktivi 70/524/EGS, ki vključujejo mikroorganizme, se lahko izda začasno dovoljenje za nov dodatek ali novo uporabo že dovoljenega krmnega dodatka, če so izpolnjeni pogoji, določeni v navedeni direktivi in če je glede na razpoložljive rezultate razumno domnevati, da ima pri uporabi v prehrani živali enega izmed učinkov iz člena 2(a) navedene direktive. Tako začasno dovoljenje se lahko izda za obdobje, ki ni daljše od štirih let.

(3) Ocena zahtevkov za dovoljenje, predloženih za mikroorganizme, naštete v Prilogi k tej uredbi, je pokazala, da so pogoji iz člena 9e(1) Direktive 70/524/EGS izpolnjeni.

(4) Uporaba Enterococcus faecium je že dovoljena za obdobje štirih let z Uredbo Komisije (ES) št. 666/2003/ES [3] za pujske in prašiče za pitanje.

(5) Predloženi so bili novi podatki v podkrepitev zahtevka za razširitev dovoljenja uporabe Enterococcus faecium na svinje.

(6) Predloženi so bili podatki v podkrepitev zahtevka za nov dodatek Lactobacillus acidophilus za kokoši nesnice.

(7) Uporaba Lactobacillus acidophilus za kokoši nesnice in Enterococcus faecium za svinje iz Priloge naj se zato začasno dovoli za obdobje štirih let in se vključi v poglavje IV seznama dovoljenih dodatkov.

(8) Znanstveni odbor za prehrano živali je dal pozitivna mnenja o varnosti uporabe teh mikroorganizmov pod pogoji, naštetimi v Prilogi k tej uredbi.

(9) Ocena zahtevkov je pokazala, da morajo nekateri postopki varovati delavce pred izpostavljenostjo dodatkom, naštetim v Prilogi. Vendar tako varovanje zagotavlja uporaba Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav na področju varnosti in zdravja delavcev pri delu [4], kakor je bila spremenjena z Uredbo (ES) št. 1882/2003 [5].

(10) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Dodatki, ki spadajo v skupino "Mikroorganizmi" iz Priloge, se dovolijo za uporabo kot krmni dodatki pod pogoji, naštetimi v Prilogi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. decembra 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 22, 25.1.2003, str. 28.

[3] UL L 96, 12.4.2003, str. 11.

[4] UL L 183, 29.6.1989, str. 1.

[5] UL L 284, 31.10.2003, str. 1.

--------------------------------------------------

PRILOGA

št. (ali ES št.) | Dodatek | Kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja |

CFU/kg popolne krmne mešanice | CFU/kg popolne krmne mešanice |

Mikroorganizmi

22 | Enterococcus faecium DSM7 134 | Pripravek iz Enterococcus faecium, ki vsebuje najmanj: Prahu: 1 × 1010 CFU/g dodatka Granulat (mikroinkapsuliranih): 1 × 1010 CFU/g dodatka | Svinje | — | 0,5 × 109 | 1 × 109 | V navodilih za uporabo se mora navesti temperaturo skladiščenja, rok trajanja in obstojnost pri peletiranju dodatka in premiksa Svinje 25 dni pred prasitvijo in med laktacijo. | 14.12.2007 |

23 | Lactobacillus acidophilus D2/CSL CECT4 529 | Pripravek Lactobacillus acidophilus, ki vsebuje najmanj: 50 × 109 CFU/g aditiva | Kokoši nesnice | — | 1 × 109 | 1 × 109 | V navodilih za uporabo dodatka in premiksa navedi temperaturo skladiščenja, rok trajanja in obstojnost pri peletiranju | 14.12.2007 |

--------------------------------------------------